ጠቅላይ ሚኒስትር አብይና ፕሬዝዳንት ሳህለወርቅ ለኢትዮጵያ አትሌቲክስ ቡድን ሽልማት አበረከቱ
ፕሬዝዳንት ሳህለወርቅ ዘውዴ እና ጠቅላይ ሚኒስትር ዶክተር አብይ አህመድ በዓለም አቀፍ አትሌቲክስ በሀገር አቋራጭ ሻምፒዮና ላይ የተሳተፉ አትሌቶችን፣ አሠልጣኞችና የቡድን መሪዎችን በማመስገን ሽልማታቸውን አበርክተዋል፡፡በ43ኛው የዓለም አቀፍ አትሌቲክስ ፌዴሬሽን የሀገር አቋራጭ ሻምፒዮና ላይ የተሳተፉ ኢትዮጵያውያን አትሌቶች አሠልጣኞችና የቡድን መሪዎችን ትላንት ማምሻውን በተደገ የእራት ግብዣ ላይ ያመሰገኑት፡፡አትሌቶቹ ለሀገራቸው 5 ወርቅ፣ 3 ብርና 3 የመዳብ ሜዳልያዎችን በማስገኘት ከ63 ተሳታፊ ሀገራት በሜዳሊያ ሰንጠረዥ 1ኛ ደረጃ ላይ እንድትሆን አስችለዋል።ጠቅላይ ሚኒስትሩም ለኮሚቴው አመራርና አብላጫ ውጤት ላስመሰዘገቡ አትሌቶች የምስክር ወረቀትና የገንዘብ ሽልማት አበርክተዋል።በሌላ በኩል በሪዮ ኦሎምፒክ በማራቶን ውድድር የብር ሜዳልያ አሸናፊ የነበረው አትሌት ፈይሳ ሌሊሳ በብሄራዊ ቤተ መንግስት በመገኘት የ500 ሺህ ብር ሽልማቱን ተቀብሏል።አትሌቱ በግዜው በሀገሪቱ የነበረውን ፖለቲካ በመቃወም ከኦሎምፒክ ቡድኑ ጋር ወደ ሀገር ባለመመለሱ ሽልማቱን አልተቀበለም ነበር።አትሌቱ ሽልማቱን የተቀበለው በቅርቡ በዴንማርክ በተካሄደው የዓለም አገር አቋራጭ ውድድርን 1ኛ በመሆን ላጠናቀቀው የኢትዮጵያ አትሌቲክስ ቡድን በተካሄደ የሽልማት ስነስርአት ላይ ነው፡፡(ምንጭ:- ጠቅላይ ሚኒስትር ጽህፈት ቤት)